Margaret Chan
Margaret Chan er en kinesisk læge, der tog lægeeksamen på University of Western Ontario i Canada i 1973. I 1978 begyndte hendes karriere inden for folkesundhed og epidemiologi ved en ansættelse ved sundhedsvæsenet i Hong Kong, hvor hun i 1994 blev sundhedsdirektør. Hun varetog her effektivt bekæmpelsen af fugleinfluenza og SARS.
I 2003 blev hun direktør i World Health Organization (WHO) med ansvar for beskyttelsen af menneskets miljø og i 2005 direktør for overvågning af smitsomme sygdomme med særligt henblik på pandemi. Fra 2005 var Margaret Chan vicegeneraldirektør med ansvar for smitsomme sygdomme. Hun blev generaldirektør for WHO i 2006 med funktionstid til 2017.

Om Margaret Chan på WHO's hjemmeside
